ร้านนี้มองจากภายนอกก็สวยแบบนึง เข้ามาข้างในก็ให้ความรู้สึกสะอาดมาก นอกจากเป็นร้านของหวานแล้ว ร้านยังมีบริการนวดอีกด้วย

 พิกัดร้านอยู่หลังโรงเรียนสามัคคีวิทยาคม จะมีลานร้านอาหารอยู่มากมายโดยร้านนี้จะตั้งเป็นร้านแรก สำหรับเมนูก็เป็นเมนูทั่วๆไป สั่งบิงซูสตรอเบอร์รี่ชีสไป เกล็ดน้ำแข็งค่อนข้างเนียนมากอร่อย สตรอเบอร์รี่เปรี้ยวๆ มีนมข้นให้ราดบนบิงซู โดยสามารถขอนมข้นเพิ่มได้ (ที่เค้าให้มาค่อนข้างน้อย) ซอสก็อร่อย แต่แปลกที่ชีสให้มาเป็นก้อนชีสจริงๆเลย ไม่ค่อยเข้าเท่าไหร่ แบบงงๆ เป็นความรู้สึกใหม่ แต่โดยรวมถือว่าทานได้ค่ะ 